Sekolah Menengah Arab Jaim Al Ahmadi

Sekolah Menengah Arab Jaim Al Ahmadi atau nama ringkasnya SMAJAA, merupakan sebuah Sekolah menengah arab yang terletak di Km 18, Paya Rumput Jaya, Sungai Udang.

Pada 2017, Sekolah Menengah Arab Jaim Al Ahmadi memiliki 233 pelajar lelaki dan 67 pelajar perempuan, menjadikan jumlah keseluruhan murid seramai 300 orang. SMA Jaim Al-Ahmadi mempunyai seramai 36 orang guru dan 9 orang staf sokongan.

Sejarah 

Sekolah Arab Al-Ahmadi ini , telah diasaskan oleh Tuan Haji Abd. Karim bin Haji Mohsin pada tahun 1963. Sekolah ini pada asalnya adalah berkonsepkan sekolah pondok. Pada tahun 1980, sIstem pembelajaran telah diubah kepada pengajian mengikut kurikulum Al Azhar, mempunyai dua komponen iaitu kurikulum akademik mengikut sukatan pelajaran Kementerian Pelajaran dan kurikulum agama mengikut sukatan pelajaran Al-Azhar.

Pada masa tersebut, sekolah ini mempunyai sistem pendidikan sepadu 50 % bagi matapelajaran Arab dan 50 % matapelajaran akademik. Kemasukan pelajar bermula daripada tingkatan peralihan sehingga ke tingkatan lima. Di  samping itu juga , mereka menduduki peperiksaan Sijil Menengah Rendah Agama (SMRA) diTingkatan Dua, Sijil Menengah Agama (SMA) di Tingkatan Empat, Penilaian Tingkatan 3 (PT3) diTingkatan Tiga dan Sijil Pelajaran Malaysia (SPM) di  Tingkatan Lima.

Pelajar-pelajar yang telah menduduki peperiksaan SPM dan mendapat keputusan yang baik layak memohon untuk menyambung pengajian ke Universiti tempatan dan luar negeri serta melanjutkan pelajaran di kolej-kolej.

Dalam bidang kokurikulum,sekolah ini terkenal dalam bidang sepak takraw dan menjadi johan dalam setiap pertandingan bahagian kawasan Tanjung sejak tahun 80 an sehingga sekarang

Sekolah Menengah Arab JAIM Al Ahmadi yang terletak di lot 1250, mukim Paya Rumput Jaya (PARUJAS) seluas 10 ekar ialah tapak sekolah dan bangunan baru yang telah siap dibina pada awal tahun 2000. Warga sekolah telah berpindah ke sekolah baru yang ada sekarang pada minggu pertama bulan Februari tahun 2000.

Kompleks sekolah baru ini terdiri daripada dua blok bangunan. Blok A mempunyai tiga tingkat yang mengandungi sembilan bilik darjah darjah, makmal sains, pejabat, bilik guru, pusat sumber sekolah, bilik komputer, koperasi dan tandas guru dan pelajar. Manakala blok B pula setinggi dua tingkat mempunyai dua makmal sains, tiga bengkel kemahiran hidup dan bilik SPBT serta dua buah tandas.Terdapat juga sebuah blok bangunan asrama yang boleh memuatkan 300 orang pelajar. Selain daripada itu, terdapat juga sebuah kantin harian dan juga kantin asrama.

Daripada segi kemudahan untuk aktiviti sukan dan kokurikulum, terdapat sebuah padang bolasepak, dua buah gelanggang sepak takraw dan sebuah gelanggang bola tampar.

Pengetua-Pengetua

Pencapaian Sekolah 

Daripada pelbagai bidang tidak kira dalam bidang akademik,koakademik dan Kokorikulum, SMA Jaim Al-Ahmadi bayak mengukir nama diperingkat negeri dan kebangsaan. Pencapaian terbaik dalam Koakademik ialah pada tahun 2016, adik Muhammad Daniel Syafie mendapat tempat ke-2 dalam pertandingan syarahan Bahasa Melayu. Pertandingan Kuiz penggunan pula, SMA Jaim Al-Ahmadi mendapat tempat ke-3 peringkat Kebangsaan dan tempat ke-3 Konvensyen Tunas Niaga peringkat negeri Melaka.

Dalam bidang sukan pula, Kebitaraan SMA Jaim Al-Ahmadi ialah bola tampar dan sepak Takraw dimana setiap tahun,SMA Jaim Al-Ahmadi merupakan Johan bagi peringkat daerah Melaka Tengah untuk beberapa tahun. 5 pelajar SMA Jaim Al-Ahmadi berjaya terpilih untuk peringkat kebangsaan. Untuk pertandingan bola sepak pula, SMA Jaim Al-Ahmadi mendapat tempat ke-4 dalam pertandingan MSSM bola sepak.

Bagi pertandingan badan beruniform pula, Pasukan Pengakap merupakan pasukan yang sering mendapat tempat untuk pertandingan peringkat negeri Melaka.

Keistimewaan 
Mata Pelajaran yang ditawarkan di SMA Jaim Al-Ahmadi Ialah berteraskan DINI dimana pelajar menggunakan bahasa Arab dalam mata pelajaran syariah, fiqah dan Lughatul Al-Arabiah. Ini menjadikan pelajar ini menggunakan Bahasa Arab sebagai bahasa ke-2 selepas bahasa Melayu dan Inggeris. Pencapaian terbaik bagi tahun 2016 ialah dimana 2 orang pelajar mendapat pencapaian Mumtaz(cemerlang) dalam peperiksaan SMA(Sijil Menengah Agama).

Lagu Sekolah 
Kami berusaha terus berjaya

bersatu menuju cita-cita

Ahmadi perlu menabur jasa 

Untuk agama bangsa dan negara

Ahmadi terus maju

Impian sejuta harapan

Kami menuju kealaf baru

Terus gemilang mencapai tujuan

Ahmadi adalah generasi printis

Kita pula generasi pewaris

Bersama menghidupkan perjuangan

Harumkan nama tanpa sempadan

Lama dan baru kami berganding bahu

Visi dan misi terus dituju

Bersama doa terhadap ilahi

Rahmati kami di Ahmadi

Rahmati kami di Ahmadi

........TAMAT.........

Program Sepanjang Tahun

Alamat
Sekolah Menengah Arab Jaim Al Ahmadi
Km 18, Paya Rumput Jaya, Sungai Udang 
76300, Melaka Tengah
Melaka, Malaysia
Telefon =  6063531245
Fax       = 6063531245

Rujukan

Pautan luar 
 Sekolah Menengah Arab Jaim Al Ahmadi.
 Facebook Sekolah Menengah Arab Jaim Al Ahmadi.
 Pusat sumber Sekolah Menengah Arab Jaim Al Ahmadi.

Al Ahmadi
Al Ahmadi
Sekolah lelaki di Malaysia